Diferent perquè ho fem a través d'una exposició virtual i especial, perquè volem donar rellevància als retrats
Els orígens de la Primavera Fotogràfica
Un cop va finalitzar a dictadura franquista, entre els anys 1975 i 1976, es va celebrar el primer Congrés de la Cultura Catalana, on es va incloure la fotografia com a fet cultural.
Aquesta primera introducció del camp de la fotografia a la cultura, va impulsar que determinats col·lectius prenguessin la iniciativa d'organitzar unes jornades per elaborar un llibre blanc de la fotografia a Catalunya.
Les primeres Jornades Catalanes de Fotografia es van realitzar l'any 1980 a la Fundació Joan Miró de Barcelona.
En aquestes jornades, es va fer un recull de l'estat de la fotografia a Catalunya i es van plantejar possibles vies de desenvolupament i van cridar l'atenció de les institucions públiques sobre la necessitat d'iniciar una política d'actuació per la recuperació, conservació, difusió i estudi del patrimoni fotogràfic.
L'aparició d'aquest recull va permetre fer una diagnosi de la situació de la fotografia en aquells moments previs a la primera edició de la Primavera Fotogràfica que impulsaria el Departament de Cultura i Mitjans de Comunicació, arreu de Catalunya.
Aquesta anomenada Primavera Fotogràfica, tingué l'origen en un conjunt d'iniciatives privades, d'autors, galeries i altres institucions interessades a donar un impuls a la promoció de la fotografia d'autor com a fet cultural.
L'objectiu d'aquests, era alliberar la disciplina fotogràfica de l'amateurisme que l'envoltava, donant-li rellevància com a disciplina artística.
Aquestes iniciatives privades es van convertir en l'organització d'un conjunt d'exposicions de fotografia que necessitaven ser visibles per despertar l'interès del públic.
Els inicis de la Primavera Fotogràfica, es plantegen en temes de promoure i difondre un mitjà cultural que, fins llavors, patia certes dificultats a Catalunya.
La continuïtat del festival, per tant, s'entenia com una manera per progressar en la normalització cultural de la fotografia catalana.
Cal precisar que la primera edició del festival es va anomenar "Primavera Fotogràfica a Barcelona 1982".
Aquesta denominació va respondre al fet que, inicialment, la gran majoria de les exposicions es van organitzar a Barcelona ciutat.
A partir, però, de la segona edició, el festival es va passar a denominar "Primavera Fotogràfica a Catalunya", fins a l'any 1988 en què es va anomenar senzillament com "Primavera Fotogràfica", amb la voluntat d'englobar i distribuir territorialment el festival a tot Catalunya.
Aquest objectiu s'ha anat satisfent de manera progressiva amb el pas de les successives edicions, i s'ha assolit la intenció de fer més accessible la fotografia al públic, com un mitjà cultural.
Gràcies a l'acceptació que va tenir entre el públic la primera edició, la consolidació i la reestructuració dels recursos humans i econòmics, es configuraven com la via per "transformar la Primavera Fotogràfica en una de les manifestacions més important de la fotografia contemporània a escala internacional.
Es van establir, per tant, les bases per convertir la Primavera Fotogràfica en un festival de referència en l'àmbit internacional.
La voluntat de consolidar plenament la Primavera Fotogràfica va fer que, en les edicions del 1988 i 1990, es treballés per projectar el festival a escala nacional i internacional, i es diversifiqués l'oferta d'activitats que incloïa el festival.
Fins l'edició del 2019, la rellevància nacional i internacional, ha anat en augment, ja es parla de Primavera Fotogràfica en majúscules.
Arxiu Comarcal del Pallars Sobirà
Diferent perquè ho fem a través d'una exposició virtual i especial, perquè volem donar rellevància als retrats.
Quan volem definir què és un retrat, en tenim prou dient que és la fotografia on el motiu principal és la fisonomia i l'expressió d'una o vàries persones.
Creiem que el retrat, és molt més que això, és la representació de la història de cada persona a través de la seva mirada i expressió.
Des de l'Arxiu Comarcal del Pallars Sobirà, tenim digitalitzats i penjats a la web d'arxius en línia http://arxiusenlinia.cultura.gencat.cat/ més de 6.000 retrats.
Us volem mostrar a través d'aquesta petita exposició virtual anomenada Un retrat, una història, 20 retrats ven diversos, individuals, en grup, en parella, a l'interior, a l'exterior, en un estudi..
Perquè gaudiu de la diversitat i construïu una història al voltant de cada persona.
Esperem que us agradi i recordeu que podeu clicar les icones que surten al final de l'exposició per entrar a la nostra pàgina web o bé per deixar un comentari al nostre compte de Twitter.